স্কোরবোর্ডে যখন ৪ উইকেটে ২৭৯ উঠে গেছে, মাশরাফি তখন আত্মবিশ্বাসী ছিলেন, এই উইকেটে ওয়েস্ট ইন্ডিজকে ২৮০ করতে গেলে অনেক কঠিন পথ পাড়ি দিতে হবে, ‘আমি আত্মবিশ্বাসী ছিলাম। আগে কী করেছি, সেটি নিয়ে ভাবলে এটা সম্ভব হতো না, সত্যি কথা। এই দৃঢ়তা আমাদের অনেক আগেই দেখানো উচিত ছিল। দেখিয়েছি যখন এটা ধরে রাখা গুরুত্বপূর্ণ। আত্মবিশ্বাসী অবশ্যই ছিলাম, একটা-দুইটা ভালো ইনিংস দৃশ্যটা বদলে দিতে পারে। ওয়ানডেতে আমাদের বোলিং আক্রমণ যথেষ্ট ভালো। বিশ্বসেরা বলব না, তবে ভালো। আমরা ভালো স্কোর পেলে আর দ্রুত উইকেট পেলে যেকোনো কিছুই সম্ভব।’